?مھمدبلوچ پَھرَھی?
 پَھرھ ءِ آپانی ھِساب
 شبانہ= یک شپے ءُ یک روچے ءِ آپ اِنت
 تا = یک شپے یاں یک روچے ءِ آپ اِنت کہ 12 اَدار بیت
 بیل = نیم روچے یاں نیم شپے ءِ آپ اِنت کہ 6 اَدار بیت
 چارَک = 3 اَدار ءِ آپ ءَ گوش اَنت
 ھَشتِک = یک اَدارے ءُ نیم اِنت
 شانزہ یک = 45 دماں اِنت
 نیم شانزہ یک = 22.5 دمان آپ اِنت
 تاس = دَرپے کُٹی اِنت کہ کوَنڈیں ٹُنگے چیر ئِے ھست اِنت کہ ایشی ءَ یک مزنیں دگہ درپے ءِ تھ ءَ کہ چہ آپ ءَ پُرّ اِنت ایر کن اَنت کہ کم کم ءَ چہ آپ ءَ پُِرّ بیت وَھدے کہ پُرّ بیت آپانی چیر ءَ روت کہ پُرّ بیگ ئِے نیم اَدار موھ بارت گوں اے ھساب ءَ شبانہ 48 تاس اِنت۔
 کولِگ کہ پھرھ ءِ مردم گوش اَنت ھما کولیگ اِنت کہ سید گنج ءَ آتکگ ءُ ھما جاگھ اِنت کہ آپ چہ کَھن ءِ پُشتھ ءَ در کیت۔
 گْوَرگ ھما جاگھ چَہ جو اِنت کہ آپ ءَ چہ یک نیمگے پہ دگہ نیمگے گَردین ایت کہ پہ پَھرَھ ءِ گالوار ءَ آپ ءِ چَھر دیگ گوش اَنت ۔
 یک مَن تھم زمین ھما کساس ءِ زمین اِنت کہ یک کلّو ءُ چارَکے تُھم آئی تھ ءَ ریچَگ بیت پہ کِشار ءَ ۔